Ungdomstinget 2018

Tro, Kultur og Dæ

12-14 oktober

Sydspissen hotell Tromsø

**Til alle menigheter og landsdekkende ungdomsorganisasjoner innenfor Den norske kirke i Nord-Hålogaland bispedømme.**

Nord-Hålogaland Ungdomsråd (bildet) og bispedømmeråd inviterer alle menigheter og ungdomsorganisasjoner i Nord-Hålogaland til å sende to delegater hver mellom 15-30 år til Ungdomstinget (UT).

Med UT ønsker vi å skape mer engasjement rundt ungdomsarbeidet i kirka og dette er et av bispedømmets satsningsområder, og vi håper alle menigheter og ungdomsorganisasjoner i Nord-Hålogaland vil sende to av sine unge til UT.

Utfordre gjerne noen av dem som deltar i ulike ungdomsgrupper/ledertrening. Vi oppfordrer videre til å engasjere eldre ungdom, gjerne over 20 år, til å være delegater på UT. Bruk fantasien - kanskje er det noen unge i deres menighet eller organisasjon som trenger en utfordring? UT har vist seg å være et godt springbrett for videre engasjement i kirka vår, både lokalt, regionalt og nasjonalt.

Hva er Ungdomstinget (UT):

UT er en arena for unge å skape sin fremtid, vi utarbeider hvordan vi ønsker at kirka og menigheten skal være. UT er også en plass for å skape nye relasjoner og vennskap, og styrke sin tro.

Ta kontakt med en medarbeider i din menighet om du ønsker å delta. Medarbeideren melder delegater til UT via link på vår hjemmeside: <https://kirken.no/nb-NO/bispedommer/nord-haalogaland/>

Spørsmål og henvendelser stiles til rådgiver Jon Marius Kobro Hammer

Jh492@kirken.no mob: 900 49 710

Nord-Hålogaland Ungdomsråd (NHUR) er et rådgivende organ til Nord-Hålogaland Bispedømmeråd. NHUR jobber med saker som omhandler ungdom i vårt bispedømme. NHUR velges på UT av delegatene. NHUR er også ansvarlig for planlegging og utføring av Ungdomstinget.

**Sakene:**

På UT har vi flere saker som vi gir ekstra oppmerksomhet. Med bakgrunn i årets tema. «Tro, Kultur og Dæ», har vi valgt ut disse sakene:

1. Kosumersamfunnet
* Hvordan kan vi som unge kristne forbedre vårt miljø og forbruk?
1. Tro under press i din hverdag.
* Hvorfor kan det oppfattes som vanskelig å bli akseptert som kirsten blant andre unge?
1. Kulturløftet
* Kirkemøtet vetok et nytt kulturløfte under KM18. Hvordan kan unge være med å styrke kirkens kultur- og kunst satsning?
1. Gudstjenesten
* Hva skal til for å få unge til å delta i gudstjenesten?

Hva skal til for at unge skal få en meningsfull opplevelse i gudstjenesten?

1. Psykisk helse – Video (begrenset plass)
* Denne saken er litt spesiell, vi skal utforme et manus og et storyboard for videoer med tema om psykisk helse og tro.

Disse videoene skal filmes ved en senere anledning.

Vi jobber gruppevis i 5 komiteer, og i plenum.

Praktisk info:

UT er et rusfritt arrangement. Regelen gjelder for alle, også for dem over 18 år.

Pakk klær etter vær, vi skal være utendørs fredag kveld.

Økonomi:

Bispedømmet dekker en del av reise og opphold for to delegater fra hver menighet. Menighetens/ organisasjonens egenandel er 800 kr for hver utsending. Delegater fra Troms får reisestøtte på inntil 1000 kr etter billigste reisemåte, delegater fra Finnmark får inntil 2000 kr etter billigste reisemåte.

Husk å reise miljøvennlig!

Med vennlig hilsen



Leder NHUR